BASF

BASF on maailma suurim keemiatööstusettevõte. Firma peakorter asub Saksamaal Ludwigshafenis. Firma algne nimi oli Badische Anilin- und Soda-Fabrik, kuid tänapäeval kasutatakse üksnes lühendit.
BASF-i kuulub tütar- ja sidusettevõtteid rohkem kui 80 riigist ning tegutseb kuuel integreeritud tootmisalal. Samuti on ettevõttel 390 muud tootmiskohta Euroopas, Aasias, Austraalias, Ameerikas ja Aafrikas. BASF-il on kliente üle 200 riigist ja ta varustab oma toodetega paljusid tööstusharusid. Vaatamata oma suurusele ja ülemaailmsele esinduslikkusele on BASF saanud suhteliselt vähe avalikku tähelepanu. Seda seetõttu kuna alates 1990. aastast loobus ettevõte tarbija tootegruppidest.
2013. aasta lõpus töötas ettevõttes rohkem kui 112 000 inimest, kellest ainuüksi Saksamaal töötas 52 500 inimest. Samal aastal ulatus BASF-i läbimüük 73,97 miljard euroni. Ettevõte on praegust oma rahvusvahelisel tegevusel keskendunud Aasiale. Aastatel 1990–2005 investeeris ettevõte Aasiasse 5,6 miljardit eurot, näiteks Nanjingi ja Shanghai aladele Hiinas ja Mangalore'i Indias.

Ajalugu

BASF asutati 6. aprillil 1865 Mannheimis Friedrich Engelhorni poolt. 1861. aastal loodi Mannheimi linna gaasitehaseid ning paigaldati ka tänavavalgustused. Gaasitehastes kõrvalsaadusena toodetud tõrva kasutas Engelhorn värvainete tootmiseks. BASF loodi 1865. aastal muude kemikaalide tootmiseks, mis on vajalikud värvi valmistamiseks, eriti kasutades soodat ja hapet. Ettevõte ehitati aga teisele poole Reini jõge, sest tollane linnavalitsus kartis, et keemiatehase tõttu tekkiv õhusaaste võib hakata linnaelanikke häirima. 1886. aastal viidi ka värvitootmisprotsess BASF-i ettevõttesse Ludwigshafenis.

Ettevõtte valdkonnad

BASF tegutseb erinevatel turgudel. Ettevõte kasutab aeg-ajalt oma reklaamitegevuses motot "Me ei tee BASF-is paljusid tooteid, mida te võiksite osta. Me teeme paljusid tooteid, mida te kindlasti ostate." Loosungina kasutatakse "BASF-i keemiatööstus".

Kemikaalid

BASF toodab mitmesuguseid kemikaale, näiteks lahusteid, amiine, vaike, liime, elektroonilise puhastusastmega kemikaale, tööstusgaase, põhilisi naftakeemiatooteid ja anorgaanilisi kemikaale. Kõige olulistemateks klientideks selles segmendis on farmaatsia-, ehitus-, tekstiili- ja autotööstus.

Plastid

BASF pakub laia tootevalikut ja turukogemusi, alates toormest kuni konstrueerimise ning kõrgtehnoloogiliste materjalideni (termoplast, vahud ja uretaan).

Funktsionaalsed lahendused

BASF-i funktsionaalseteks lahendusteks on katalüsaatorid, ehituslikud kemikaalid ja kattesektsioonid. Nende allüksuste tähtsuseks on arendada uuenduslikke, kliendispetsiifilisi tooteid ja lahendusi, mida eriti kasutatakse auto- ja ehitustööstuses.

Põllumajandus

BASF-i pestitsiidide osakonnas toodetakse põllumajandustooteid ja kemikaale. Ettevõte toodab fungitsiide, herbitsiide jms. BASF aitab põllumajandustootjal suurendada säästvalt oma saagikust ja parandada oma saagi kvaliteeti. Tehnoloogiate eesmärgiks on tagada, et taimed kasvaksid tervemate, tugevamate ja vastupidavamatena (näiteks liigniiskusele, põuale). BASF pakub ka mitmeid nutikaid lahendusi kahjuriprobleemidele linna- ja maapiirkondades. Ettevõte uurib ka nutrigenoomikat. BASF-i tüttarettevõte toodab Amflorat, mis on geneetiliselt muundatud kartul.

Biotehnoloogia

BASF teeb koostööd Monsanto ettevõttega biotehnoloogia arendus-, teadus- ja turundustegevuses.

Õli ja gaas

BASF uurib ja toodab õli ning gaasi oma tütarettevõtte Wintershall Holding AG kaudu. Kesk- ja Ida-Euroopas töötab Wintershall koos oma Venemaa partenri Gazpromiga.

Investorid

75% BASF-i aktsiatest kuulub institutsionaalsetele investoritele (BlackRockil üle 5%). 36% aktsiatest on Saksamaal, 11% Inglismaal ja 17% USAs.

Tootmine

BASF-i hiljutist edu pärast tarbekaupadest loobumist iseloomustab ressursitõhusa tootegruppide loomisele keskendumine. See tootmisstrateegia kajastub selles, et keskendutakse uuesti integreeritud tootmisaladele. Suurim selline integreeritud tootmiskoht asub Ludwigshafenis, kus töötab 33 000 inimest. Integreeritud tootmiskohti iseloomustab arvukate üksikute tootmisliinide koospaiknemine (tootes spetsiifilisi kemikaale), mis jagavad omavahel materjalide voo. Kõik tootmisliinid kasutavad ühist tooraine hankimist ja jäätmete ressursse, mida saab kasutada ka mujal (nt aur erinevatel temperatuuridel, väävelhape, süsinikoksiid). Majanduslik stiimul sellisel lähenemisel on suur ressursi- ja energiatõhusus kogu protsessi vältel.

Keskkonnakaitse

BASF on paigaldanud reoveepuhastitele filtrid, mis aitavad vähendada heitkogusid.
BASF-i ettevõte ja Columbia ülikool moodustasid partnerluse edasisteks uuringuteks- keskkonnasõbralike ja säästva energia allikatest. 2006. aastal andis BASF teada, et ettevõttel on tekkinud umbes 1,50 miljonit tonni jäätmeid. Kuigi see arv on suur, siis viimastel aastatel on BASF näidanud paranemist, vähendades pidevalt heitmete teket.